Si Quiambao iyo namondag kan Mayo 20, 1975 sa Syudad nin Quezon ki Medardo Quiambao kan Bacacay, Albay asin Magdalena (née Redito) kan Oas, Albay asin an matua sa duwang magtugang. Nag-atendir siya sa School of the Holy Spirit of Quezon City durante sa saiyang elementarya asin hayskul asin nagdagos sa Unibersidad kan Santo Tomas para sa saiyang kolehiyo kun sain nakaguno siya nin degri sa pisikal na terapiya. Siya iyo man sarong lisensyadong Physical Therapist para sa istado kan Indiana sa Estados Unidos. Bago an saiyang pagbali sa Binibining Pilipinas, si Quiambao nagtatrabaho na bilang terapista sa St. Lukes Hospitalsa Manila. Nagtrabaho man siya bilang sarong paratukdo para sa sarong lokal na gym.